17. ΝΟΜΟΘΕΤ. ΔΙΑΤΑΓΜΑ υπ’ αριθ. 1192 της 24/28 Ιουν. 1972 (ΦΕΚ Α΄ 99) Περί εντάξεως του προσωπικού του Ταμείου Προνοίας Δικηγόρων Αθηνών. Άρθρ.1.-1.Εντός προθεσμίας 6 μηνών από της ισχύος του παρόντος, το κατά την ισχύν του Νόμου 4507/1966 «περί ρυθμίσεως θεμάτων τινών των Δικηγόρων, των Συμβολαιογράφων, τροποποιήσεως του Κώδικος περί Ταμείου Νομικών και άλλων τινών διατάξεων» υπηρετούν πάσης φύσεως προσωπικόν του Ταμείου Προνοίας Δικηγόρων Αθηνών εντάσσεται δι’ αποφάσεως του Διοικητικού Συμβουλίου του Ταμείου εις τας, υπό του εγκριθέντος δια της υπ’ αριθ. 34114/13.4.1967 αποφάσεως του Υπουργού δικαιοσύνης Κανονισμού, συσταθείσας θέσεις. 2.Δια την ένταξιν του προσωπικού της προηγουμένης παραγράφου το Διοικητικόν Συμβούλιον του Ταμείου λαμβάνει υπ’ όψιν α)τον κατ’ αντιστοιχίαν προς ένα των βαθμών του Υπαλληλικού Κώδικος καταβαλλόμενον κατά την δημοσίευσιν του παρόντος μισθόν και β)τα τυπικά προσόντα εκάστου υπαλλήλου δια την κατάταξιν εις την αντίστοιχον κατηγορίαν και κλάδον. Οι ούτω εντασσόμενοι λογίζονται καταλαβόντες τον βαθμόν εις ον ενταχθήσονται αφ’ ης απενεμήθη αυτοίς ο κατά τα ανωτέρω μισθός. 3.Η περί της τοιαύτης εντάξεως πράξις εκδίδεται μετά προηγουμένην ητιολογημένην γνώμην του αρμοδίου Υπηρεσιακού συμβουλίου, εγκρίνεται δε δι’ αποφάσεως του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 402,102(β) Τεύχος 469-Σελ. 38 